Diari Oficial de la Generalitat Valenciana


Sumari del DOGV 8314, del 11-06-2018 (2018/5685)

Informació pública relativa a la consulta prèvia sobre la modificació de la Llei 13/2017, de 8 de novembre, de la Generalitat, del taxi de la Comunitat Valenciana, a través de la de mesures fiscals, de gestió administrativa i financera, i d'organització de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8314

Data del DOGV
:   11-06-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/5685


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública relativa a la consulta prèvia sobre la modificació de la Llei 13/2017, de 8 de novembre, de la Generalitat, del taxi de la Comunitat Valenciana, a través de la de mesures fiscals, de gestió administrativa i financera, i d'organització de la Generalitat. [2018/5685]  
De conformitat amb el que preveu l'article 133 de la Llei 39/2015, d'1 d'octubre, del procediment administratiu comú de les administracions públiques, a fi de millorar la participació dels ciutadans en el procés d'elaboració de les normes, amb caràcter previ a l'elaboració del projecte de llei, se substanciarà una consulta pública a través del portal web de l'administració competent, en el qual es demanarà l'opinió als subjectes i organitzacions més representatives potencialment afectats per la futura norma.  
La Direcció General d'Obres Públiques, Transport i Mobilitat sotmet a consulta pública la modificació de la Llei 13/2017, de 8 de novembre, de la Generalitat, del taxi de la Comunitat Valenciana, a través de la Llei de mesures fiscals, de gestió administrativa i financera, i d'organització de la Generalitat, amb els antecedents següents:  
  
A) Antecedents de la norma  
L'Estatut d'Autonomia de la Comunitat Valenciana atribueix a la Generalitat la competència exclusiva en matèria de transport terrestre, l'itinerari del qual discórrega íntegrament en el seu territori.  
Llei 13/2017, de 8 de novembre, de la Generalitat, del taxi de la Comunitat Valenciana, es va publicar en el DOGV núm. 8167 de 10.11.2017, i va entrar en vigor l'11.11.2017.  
  
B) Problemes que es pretenen solucionar amb la iniciativa  
L'entrada en vigor de la Llei 13/2017, de 8 de novembre, de la Generalitat, del taxi de la Comunitat Valenciana, ha posat de manifest problemes d'interpretació per als qui han d'aplicar la llei i per a les persones que són titulars de llicències o presten el servei, per la qual cosa és convenient millorar-ne la redacció.  
  
C) Necessitat i oportunitat de la seua aprovació  
Es consideren necessaris els següents canvis/supressions:  
- Suprimir l'apartat 6, de l'article 4. Per fer una remissió innecessària a la normativa estatal, que en tot cas seria d'aplicació subsidiària en supòsits molt puntuals.  
- Modificar l'article 11 quant a la jubilació de les persones titulars de llicències, eliminant la declaració d'incompatibilitat emesa per l'òrgan corresponent de la Seguretat Social, per ser innecessària.  
  
- Unificar els articles 13.5 i 14.2 per a unificar el termini de 2 i 3 mesos, deixant-lo en 3 mesos en tots dos casos en la substitució de vehicle avariat.  
- Es planteja modificar l'article 22.3 suprimint l'enunciat final, el tenor del qual és: «Aquest mateix règim s'amplia a les estacions ferroviàries d'alta velocitat.»  
- Es planteja modificar l'article 39.3 en el sentit d'indicar que en la prescripció de la sanció torna a transcórrer el termini si el procediment està paralitzat per causa no imputable a l'interessat.  
- Modificar la disposició transitòria primera, per a ampliar el termini de sis mesos per a adaptar les autoritzacions en excés, a dos anys des de l'entrada en vigor de la Llei del taxi (11.11.2019).  
  
D) Objectius de la norma  
Modificar la redacció dels articles abans esmentats de la Llei 13/2017, de 8 de novembre, de la Generalitat, del taxi de la Comunitat Valenciana, per a millorar la seua redacció i l'aplicació pràctica dels preceptes esmentats.  
  
E) Possibles solucions alternatives reguladores o no reguladores  
L'alternativa de no modificar la llei suposaria mantindre determinades disfuncions observades en la seua aplicació.  
La consulta prèvia finalitza el 20 de juny de 2017. Les aportacions hauran de ser presentades a través del registre telemàtic de la Conselleria d'Habitatge, Obres Públiques i Vertebració del Territori, o de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques.  
  
València, 5 de juny de 2018.- El director general d'Obres Públiques, Transport i Mobilitat: Carlos Domingo Soler.